A：喂遲啲去唔去旅行啊？你老公有冇平機票啊？
A: Waix, cixdij heoi mx heoi leoiqhangx aa? Neiq louqgungj yauq mouq pengx geijpiu aa?
B：平機票要淡季先有得平𡃉喎。而家旺 / 。
B: Pengx geijpiu yiu daamhgwai sinj yauqdakj pengx gaa wo. Yixgaaj wongh / .
A：冇得去嗱。
A: Mouqdakj heoi laax.
B：吓?
B: Haar?
B：而家旺季。通常都係貴𡃉喎，啲機票。
B: Yixgaaj wonghgwai. Tungjsoengx douj haih gwai gaa wo, dij geijpiu.
A：係咩？我聽朋友講話去，誒，Orlando嗰個舊 / 嗰個迪士尼呢，廿五週年喎。好抵玩喎。直程可以喺裏邊嗰啲酒店住𠻹喎，佢話。
A: Haih mej? Ngoq tengj pangxyauq gongr waah heoi, eh, Orlando gor go gauh / gor go Dikhsihneix nej, yaah ngq zaujninx wo. Hour dair waanr wo. Zikhcingx horyiq hair leoiqbinh gor dij zaurdim zvh timj wo, keoiq waah.
B：但你哋講嗰啲係，
B: Daanh neiqdeih gongr gor dij haih,
A：跟旅行社去囖。
A: Ganj leoiqhangxseq heoi loj.
B：High season去𡃉喎。
B: High season heoi gaa wo.
A：七八月嗰陣時囖。但係都幾貴喎。都要成萬四蚊，四五日。淨係去Orlando嗰度玩咋喎。冇嘢做。
A: Catj / baat yvth gor zanhsix loj. Daanhhaih douj geir gwai wo. Douj yiu sengx maanh sei manj, sei / ngq yath. Zinghhaih heoi Orlando gor douh waanr zaa wo. Mouq yeq zouh.
B：噉咪食同玩咪啱。但係我 / 
B: Gamr maih sikh tungx waanr maih aamj. Daanhhaih ngoq / 
A：係裏邊食囖，裏邊冇乜嘢食𡃉咋喎。係唔係啊？你都去過喇。
A: Haih leoiqbinh sikh loj, leoiqbinh mouq matjyeq sikh gaa zaa wo. Haih mx haih aa? Neiq douj heoi gwo laaj.
B：係食嗰啲乜嘢漢堡包，
B: Haih sikh gor dij matjyeq honbourbaauj,
A：咪係囖。
A: Maih haih loj.
B：薯條𡃉咋。
B: Svxtiur gaa zaa.
A：玩嗰啲，玩乜嘢啊？Magic Kingdom嗰啲囖。係唔係啊？
A: Waanr gor dij, waanr matjyeq aa? Magic Kingdom gor dij loj. Haih mx haih aa?
B：玩就，多嘢睇多嘢玩。
B: Waanr zauh, doj yeq tair, doj yeq waanr.
A：不過幾日都好悶啫，喺晒裏邊。
A: Batjgwo geir yath douj hour munh zej, hair saai leoiqbinh.
B：唔係喎。佢好大𡃉喎。你一日玩一個場喎，真係。
B: Mxhaih wo. Keoiq hour daaih gaa wo. Neiq yatj yath waanr yatj go coengx wo, zanjhaih.
A：好○𡃉。玩咗咁多日。
A: Hour # gaa. Waanrzor gam doj yath.
B：噉咪瞓覺囖。
B: Gamr maih fangaau loj.
A：黐線。搭飛機去過嗰邊瞓覺呀?
A: Cijsin. Daap feijgeij heoi gwo gor binj fangaau aax?
B：噉放假係relax。係噉𡃉喇。
B: Gamr fonggaa haih relax. Haih gamr gaa laaj.
A：不過都，不過真係好大裏邊。佢直程可以俾餅帶你呢。借俾你睇喎，睇下裏面有啲乜嘢酒店啊，同埋有啲乜嘢嘢玩嚹。直程可以租，借餅帶俾你返屋企睇喎。
A: Batjgwo douj, batjgwo zanjhaih hour daaih leoiqbinh. Keoiq zikhcingx horyiq beir bengr daair neiq nej. Ze beir neiq tair wo, tair haaq leoiqminh yauq dij matjyeq zaurdim aa, tungxmaaix yauq dij matjyeq yeq waanr laa. Zikhcingx horyiq zouj, ze bengr daair beir neiq faanj ukjkeir tair wo.
B：噉呀，我好啲喎。
B: Gamr aax, ngoq hour dij wo.
A：點解啊？
A: Dimrgaair aa?
B：因為我老公做哩行。我可以唔使話。乜嘢都問佢。我唔使記。
B: Yanjwaih ngoq louqgungj zouh nij hongx. Ngoq horyiq mxsair waah. Matjyeq douj manh keoiq. Ngoq mxsair gei.
A：去過幾次唧，你老公Orlando嗰度？
A: Heoi gwo geir ci zekj, neiq louqgungj Orlando gor douh?
B：我唔知𡃉，噉平咪去囖。
B: Ngoq mx zij gaa, gamr pengx maih heoi loj.
A：吓？
A: Haar?
B：即係不過要係淡季嘅時候呢。就唔唔 / ，一定唔會七八月𡃉嚹。
B: Zikjhaih batjgwo yiu haih daamhgwai ge sixhauh nej. Zauh mx mx / , yatjdingh mx wuiq catj baat yvth gaa laa.
A：吓，咪重好。唔使咁多人排長 / ，排隊。
A: Haar, maih zungh hour. Mxsair gam doj yanx paaixcoengx / , paaixdeoir.
A：噉係啊。但係要就啱佢啲假期囖。
A: Gamr haih aa. Daanhhaih yiu zauh aamj keoiq dij gaakeix loj.
A：我上次去，七八月嗰陣時去呢，排一笪地方玩啊都成半粒鐘啊
A: Ngoq soenghci heoi, catj baat yvth gor zanhsix heoi nej, paaix yatj daat deihfongj waanr aa douj sengx bun lapj zungj aa
B：差唔多咋我上次去都係。淡季去都要啊。
B: Caaj mx doj zaa ngoq soenghci heoi douj haih. Daamhgwai heoi douj yiu aa.
A：淡季去你幾時啊？
A: Daamhgwai heoi neiq geirsix aa?
B：九月中。
B: Gaur yvth zungj.
A：係囖。九月中都咁多人去呀。
A: Haih loj. Gaur yvth zungj douj gam doj yanx heoi aax.
B：係啊。
B: Haih aa.
A：嗰邊都有人未放完暑假𡃉咩？
A: Gor binj douj yauq yanx meih fong yvnx svrgaa gaa mej?
B：唔清楚。但係有啲 / 有啲遊戲係要排咁耐，
B: Mx cingjcor. Daanhhaih yauq dij / yauq dij yauxhei haih yiu paaix gam noih,
A：即係好多
A: Zikjhaih hour doj
B：但係有啲唔使。有啲好快。
B: Daanhhaih yauq dij mxsair. Yauq dij hour faai.
A：係咩？
A: Haih mej?
B：但係都唔係好迫人囖。變咗你可以睇嘢，睇煙花嗰啲呢就唔使咁迫。
B: Daanhhaih douj mxhaih hour bikjyanx loj. Binzor neiq horyiq tair yeq, tair yinjfaaj gor dij nej zauh mxsair gam bikj.
A：係囖，係囖。好多人嚹我上次。等到頸都長埋啊。來嚹，下次去邊嚹？
A: Haih loj, haih loj. Hour doj yanx laa ngoq soenghci. Dangr dou gengr douj coengx maaix aa. Laix laa, haah ci heoi binj laa?
B：未定啊。要等我老公，睇下佢嗰度有乜嘢平嘅，即係平嘅package，咪睇下去邊囖。
B: Meih dingh aa. Yiu dangr ngoq louqgungj, tair haaq keoiq gor douh yauq matjyeq pengx ge, zikjhaih pengx ge package, maih tair haaq heoi binj loj.
A：你想去邊喇噉樣？
A: Neiq soengr heoi binj laaj gamryoengr?
B：但係我最想去澳洲紐西蘭嗰邊，因為都未去過。
B: Daanhhaih ngoq zeoi soengr heoi Ouzauj Nauqsaijlaanx gor binj, yanjwaih douj meih heoi gwo.
A：係呀?澳洲你都未去過咩？
A: Haih aax? Ouzauj neiq douj meih heoi gwo mej?
B：嗯，未啊。
B: Mh, meih aa.
A：哦，我以為淨係未，紐西蘭未去過𠻹。不過我都想去紐西蘭。
A: O, ngoq yiqwaix zinghhaih meih, Nauqsaijlaanx meih heoi gwo timj. Batjgwo ngoq douj soengr heoi Nauqsaijlaanx.
B：嗯，咪去親都係棱埋紐西蘭一齊𡃉喇？
B: Mh, maih heoi canj douj haih lang maaix Nauqsaijlaanx yatjcaix gaa laaj?
A：唔係啊。上次我淨係去澳洲咋。冇去紐西蘭嚹。
A: Mxhaih aa. Soenghci ngoq zinghhaih heoi Ouzauj zaa. Mouq heoi Nauqsaijlaanx laa.
B：唔係即係嗰頭，同埋嗰 / 嗰邊。噉變咗你係嘞，唔使坐咁耐機喇，一次過坐晒咯。
B: Mxhaih zikjhaih gor taux, tungxmaaix gor / gor binj. Gamr binzor neiq haih laak, mxsair coq gam noih geij laaj, yatjcigwo coq saai lok.
A：唔使分開兩次。不過新西 / 紐西蘭係唔係都 / 紐西蘭定新西蘭唧究竟？
A: Mxsair fanjhoij loengq ci. Batjgwo sanjsaij / Nauqsaijlaanx haih mx haih douj / Nauqsaijlaanx dingh sanjsaijlaanx zekj gaugingr?
B：誒，有人叫Zealand即係紐，又照譯紐西蘭。有啲叫做新西蘭。其實都係一樣，一個地方。
B: Eh, yauq yanx giu Zealand zikjhaih nauq, yauh ziu yikh Nauqsaijlaanx. Yauq dij giuzouh sanjsaijlaanx. Keixsath douj haih yatjyoengh, yatj go deihfongj.
A：係囖。好似幾靚喎啲風景，係唔係啊？
A: Haih loj. Hourciq geir leng wo dij fungjgingr, haih mx haih aa?
B：嗯，係啊。
B: Mh, haih aa.
A：係囖。
A: Haih loj.
B：有海豚定係有鯨魚睇𡃉。有啲觀團，可以出海。
B: Yauq hoirtvnx dinghhaih yauq kingxyvx tair gaa. Yauq dij gunjtvnx, horyiq ceotj hoir.
A：你都唔游水。
A: Neiq douj mx yauxseoir.
B：但係要 / 唔係啊，嗰啲要夾啱時間𡃉。要睇佢個嗰嗰段時間啱呢就有一羣𡃉。
B: Daanhhaih yiu / mxhaih aa, gor dij yiu gaap aamj sixgaan gaa. Yiu tair keoiq go gor gor dvnh sixgaan aamj nej zauh yauq yatj kwanx gaa.
A：哩個去 / 哩個去帕斯咋喎。
A: Nij go heoi / nij go heoi Paaksij zaa wo.
B：係囖咪澳洲嗰邊囖，Perth。
B: Haih loj maih Ouzauj gor binj loj, Perth.
A：係啊，係啊。
A: Haih aa, haih aa.
B：係囖。
B: Haih loj.
A：不過澳洲好似冇乜，但係哩個Perth好似好，
A: Batjgwo Ouzauj hourciq mouq matj, daanhhaih nij go Perth hourciq hour,
B：但係你join佢嗰啲tour都 / 都未必一定包一定睇得到。即係佢嗰個叫做唔知觀鯨團定係乜嘢噉樣𡃉。就唔一定包你睇到囖。即係佢會有 / 有隻船出海。噉樣就
B: Daanhhaih neiq join keoiq gor dij tour douj / douj meihbitj yatjdingh baauj yatjdingh tair dakj dour. Zikjhaih keoiq gor go giuzouh mx zij gunj kingx tvnx dinghhaih matjyeq gamryoengr gaa. Zauh mx yatjdingh baauj neiq tair dour loj. Zikjhaih keoiq wuiq yauq / yauq zek svnx ceotj hoir. Gamryoengr zauh
A：即係到時自己join嗰啲local tour嚹喎，意思係。
A: Zikjhaih dousix zihgeir join gor dij local tour laa wo, yisij haih.
B：誒，如果係自己去就係囖。係囖，即係佢有啲噉嘅團𡃉直頭。
B: Eh, yvxgwor haih zihgeir heoi zauh haih loj. Haih loj, zikjhaih keoiq yauq dij gamr ge tvnx gaa zikhtaux.
A：係咩？
A: Haih mej?
B：係啊。
B: Haih aa.
A：淨係睇鯨魚呀？有乜嘢睇啊？
A: Zinghhaih tair kingxyvx aax? Yauq matjyeq tair aa?
B：喺個海度。噉係啊，係睇海啊，睇珊瑚嗰啲嘢囖。
B: Hair go hoir douh. Gamr haih aa, haih tair hoir aa, tair saanjwux gor dij yeq loj.
A：哦即係餵佢食嘢嗰啲嚹喎。
A: O zikjhaih wai keoiq sikh yeq gor dij laa wo.
B：唔係啊。佢哩個你係○佢嗰隻唔係𡃉佢嗰隻係睇天然嗰啲𡃉喎，唔係人哋養𡃉喎。直頭喺個海你係等佢。即係可能嗰個時期係一群噉出來呢，所以有時間性囖。你要睇啱邊個時間去，先至有得睇𡃉。唔係你要去就有得睇𡃉嚹。
B: Mxhaih aa. Keoiq nij go neiq haih # keoiq gor zek mxhaih gaa keoiq gor zek haih tair tinjyinx gor dij gaa wo, mxhaih yanxdeih yoengq gaa wo. Zikhtaux hair go hoir neiq haih dangr keoiq. Zikjhaih hornangx gor go sixkeix haih yatj kwanx gamr ceotjlaix nej, soryiq yauq sixgaan sing loj. Neiq yiu tair aamj binj go sixgaan heoi, sinjzi yauqdakj tair gaa. Mxhaih neiq yiu heoi zauh yauqdakj tair gaa laa.
A：哦，即係睇下你幾時去，又撞啱有啲團，噉先有得參加囖。係唔係啊?
A: O, zikjhaih tair haaq neiq geirsix heoi, yauh zongh aamj yauq dij tvnx, gamr sinj yauqdakj caamjgaaj loj. Haih mx haih aa?
B：但係我唔知邊個月份係睇鯨魚最好囖。
B: Daanhhaih ngoq mx zij binj go yvthfanh haih tair kingxyvx zeoi hour loj.
A：算喇。我對鯨魚都冇乜興趣。
A: Svn laaj. Ngoq deoi kingxyvx douj mouq matj hingceoi.
B：啊，我想睇下喎。
B: Aa, ngoq soengr tair haaq wo.
A：係咩？
A: Haih mej?
B：係喲。因為未見過咁大條鯨魚吖嗎。
B: Haih yo. Yanjwaih meih gin gwo gam daaih tiux kingxyvx aaj maa.
A：咬唔咬人𡃉？
A: Ngaauq mx ngaauq yanx gaa?
B：噉我諗我諗即係遠觀𡃉吖嗎。
B: Gamr ngoq namr ngoq namr zikjhaih yvnq gunj gaa aaj maa.
A：有冇危險𡃉？大佬。
A: Yauq mouq ngaixhimr gaa? Daaihlour.
B：噉唔同睇香港嗰啲海洋公園嗰啲，都係細吖嗎屬於。
B: Gamr mxtungx tair Hoengjgongr gor dij Hoiryoengx gungjyvnr gor dij, douj haih sai aaj maa sukhyvj.
A：噉就係，吓？海洋公園嗰啲屬於細呀?嗰啲大成點啊？
A: Gamr zauh haih, haar? Hoiryoengx gungjyvnr gor dij sukhyvj sai aax? Gor dij daaih sengx dimr aa?
B：唔知喲。有時睇即係睇佢嗰啲catalog嗰啲圖片呢，嗰條尾都好大條𡃉喎。
B: Mx zij yo. Yauqsix tair zikjhaih tair keoiq gor dij catalog gor dij touxpinr nej, gor tiux meiq douj hour daaih tiux gaa wo.
A：條尾都發死人喇，係唔係啊？
A: Tiux meiq douj faat seir yanx laaj, haih mx haih aa?
B：就係想去睇下啲咁，即係天然嘅嘢囖。
B: Zauh haih soengr heoi tair haaq dij gam, zikjhaih tinjyinx ge yeq loj.
A：但會唔會好貴啊睇哩啲？貴唔貴？
A: Daanh wuiq mx wuiq hour gwai aa tair nij dij? Gwai mx gwai?
B：噉唔知啊。價錢唔知啊。睇下到時去先至 / 唔係喇，去先至check價錢啊嗰啲嘢囖。
B: Gamr mx zij aa. Gaacinx mx zij aa. Tair haaq dousix heoi sinjzi / mxhaih laaj, heoi sinjzi check gaacinx aa gor dij yeq loj.
A：不過唔緊要喇。噠你老公個朵。幾時度有得睇唧噉哩啲，知唔知大概？
A: Batjgwo mx ganryiu laaj. Daat neiq louqgungj go dor. Geirsix dour yauqdakj tair zekj gamr nij dij, zij mx zij daaihkoi?
B：我唔知𡃉。我唔知個月份係幾時啊。但我知有哩啲嘢睇。
B: Ngoq mx zij gaa. Ngoq mx zij go yvthfanh haih geirsix aa. Daanh ngoq zij yauq nij dij yeq tair.
A：係咩?我又唔係好知喎。
A: Haih mej? Ngoq yauh mxhaih hour zij wo.
B：但係睇好似如果照哩啲報紙噉影出來，
B: Daanhhaih tair hourciq yvxgwor ziu nij dij bouzir gamr yingr ceotjlaix,
B：應該係夏天噉嘅氣候，係喇。
B: Yingjgoij haih haahtinj gamr ge heihauh, haih laaj.
A：季節。
A: Gwaizit.
A：都應該係喇。你喺個海嗰度你梗係着泳褲喇，唔係着乜嘢啊。
A: Douj yingjgoij haih laaj. Neiq hair go hoir gor douh neiq gangrhaih zoek winghfu laaj, mxhaih zoek matjyeq aa.
B：所以走去澳洲好呢。冬 / 香港冬天佢夏天吖嗎，可以即係，
B: Soryiq zaur heoi Ouzauj hour nej. Dungj / Hoengjgongr dungjtinj keoiq haahtinj aaj maa, horyiq zikjhaih,
A：噉又係。
A: Gamr yauh haih.
B：避 / 避寒呀。唔使咁凍。
B: Beih / beih honx aax. Mxsair gam dung.
A：都好怪啫，如果你十二月去，即係點啊，夏天嘅時侯聖誕節，好似唔係好適應啊，係唔係啊?
A: Douj hour gwaai zej, yvxgwor neiq saph yih yvth heoi, zikjhaih dimr aa, haahtinj ge sixhauh Singdaanzit, hourciq mxhaih hour sikjying aa, haih mx haih aa?
B：未 / 未試過喎，噉又可以試下喎。
B: Meih / meih si gwo wo, gamr yauh horyiq si haaq wo.
A：真係未試過喎。
A: Zanjhaih meih si gwo wo.
B：又可以試下喎。
B: Yauh horyiq si haaq wo.
A：係囖。未試過聖誕節咁熱辣辣喎
A: Haih loj. Meih si gwo Singdaanzit gam yithlaatjlaatj wo
A：真係。
A: Zanjhaih.
B：咦你重想去邊吖？
B: Yir neiq zungh soengr heoi binj aaj?
A：我呀，未去過紐西蘭啊。都想去啊。好似聽講啲天 / 嗰度好靚喎。風景又靚。
A: Ngoq aax, meih heoi gwo Nauqsaijlaanx aa. Douj soengr heoi aa. Hourciq tengjgongr dij tinj / gor douh hour leng wo. Fungjgingr yauh leng.
B：睇風景囖係。
B: Tair fungjgingr loj haih.
A：係囖，天氣又好喎。係唔係啊？
A: Haih loj, tinjhei yauh hour wo. Haih mx haih aa?
B：唔，唔係 / 唔知。但係如果係你喺澳洲，即係嗰邊呢會好熱𡃉喎。四十幾度喎。
B: Mx, mxhaih / mx zij. Daanhhaih yvxgwor haih neiq hair Ouzauj, zikjhaih gor binj nej wuiq hour yith gaa wo. Sei saph geir douh wo.
A：澳洲好熱？幾時啊？
A: Ouzauj hour yith? Geirsix aa?
B：如果你係夏天去嗰個時候，即係你都，香港冬天先去嗰陣時。
B: Yvxgwor neiq haih haahtinj heoi gor go sixhauh, zikjhaih neiq douj, Hoengjgongr dungjtinj sinj heoi gor zanhsix.
A：即係你意思係十二月嗰陣時？
A: Zikjhaih neiq yisij haih saph yih yvth gor zanhsix?
B：係啊，香港十二月嗰時去，嗰度好熱𡃉喎。
B: Haih aa, Hoengjgongr saph yih yvth gorsix heoi, gor douh hour yith gaa wo.
A：係咩？
A: Haih mej?
B：都曬到好犀利𡃉喎。我老公次次返來都黑晒噉。
B: Douj saai dou hour saijleih gaa wo. Ngoq louqgungj cici faanj loix douj haakj saai gamr.
A：咁緊要呀十二月。
A: Gam ganryiu aax saph yih yvth.
B：係啊，四十幾度𡃉都。
B: Haih aa, sei saph geir douh gaa douj.
A：嗰陣時聽人講呢，話澳洲嗰度呢，好鬼多烏蠅𡃉喎。係唔係啊。
A: Gor zanhsix tengj yanx gongr nej, waah Ouzauj gor douh nej, hour gwair doj wujyingj gaa wo. Haih mx haih aa.
B：係啊。佢話好大隻𡃉。
B: Haih aa. Keoiq waah hour daaih zek gaa.
A：我又唔覺喎。
A: Ngoq yauh mx gok wo.
B：我未見過。
B: Ngoq meih gin gwo.
A：係咩？
A: Haih mej?
B：唔知喺近住帕斯定係唔知，我唔記得近住邊度嗰啲係好大隻𡃉。
B: Mx zij hair ganhzvh Paaksij dinghhaih mx zij, ngoq mxgeidakj ganhzvh binj douh gor dij haih hour daaih zek gaa bo.
A：係囖。話烏蠅係噉威，係噉，即係點啊，圍住佢來追佢追住佢噉樣喎。
A: Haih loj. Waah wujyingj haih gamr waij, haih gamr, zikjhaih dimr aa, waix zvh keoiq laix zeoij keoiq zeoij zvh keoiq gamryoengr wo.
B：我老公話都係。
B: Ngoq louqgungj waah douj haih.
A：係咩？
A: Haih mej?
B：但係我未見過。
B: Daanhhaih ngoq meih gin gwo.
A：好彩我未去過帕斯啫。
A: Hourcoir ngoq meih heoi gwo Paaksij zej.
B：唔知係唔係帕斯啊，即係總之係唔知邊個唔知邊個城市係有啲烏蠅好大隻𡃉。
B: Mx zij haih mx haih Paaksij aa, zikjhaih zungrzij haih mx zij binj go mx zij binj go singxsiq haih yauq dij wujyingj hour daaih zek gaa.
A：係啊嗰陣聽人講呢，就係話，嘩啲烏蠅圍住你係噉追住你。好恐怖。
A: Haih aa gorzanh tengj yanx gongr nej, zauh haih waah, waa dij wujyingj waix zvh neiq haih gamr zeoij zvh neiq. Hour hungrbou.
B：噉你重去過邊度？
B: Gamr neiq zungh heoi gwo binj douh?
A：重去過邊度？冇啊，美國啊嗰啲喇。
A: Zungh heoi gwo binj douh? Mouq aa, Meiqgwok aa gor dij laaj.
B：喺美國咪好多嗰啲嗰啲叫做出 / 嗰啲factory outlet呢。
B: Hair Meiqgwok maih hour doj gor dij gor dij giuzouh ceotj / gor dij factory outlet nej.
A：冇喎，冇乜點去喎。
A: Mouq wo, mouq matj dimr heoi wo.
B：你冇去行咩？
B: Neiq mouq heoi haangx mej?
A：冇喎，個導遊都冇帶我地去
A: Mouq wo, go douhyaux douj mouq daai ngoqdeih heoi
B：嗰度買嘢抵啲喎。
B: Gor douh maaiq yeq dair dij wo.
A：個導遊都冇帶我哋去。淨係去啲觀光點嗰啲。
A: Go douhyaux douj mouq daai ngoqdeih heoi. Zinghhaih heoi dij gunjgwongjdimr gor dij.
B：哦你跟團可能佢就係去啲旅遊點囖。
B: O neiq ganj tvnx hornangx keoiq zauh haih heoi dij leoiqyauxdimr loj.
A：係吔，冇啊，
A: Haih yaa, mouq aa,
B：但係我 / 我同我老公通常自己去呢就好啲囖。就可以揀地方去囖。
B: Daanhhaih ngoq / ngoq tungx ngoq louqgungj tungjsoengx zihgeir heoi nej zauh hour dij loj. Zauh horyiq gaanr deihfongj heoi loj.
A：啊，啊，噉就梗係喇。你老公成日都去美國。帶隊嗰啲梗係，帶你去啲重點喇。
A: Aa, aa, gamr zauh gangrhaih laaj. Neiq louqgungj sengxyath douj heoi Meiqgwok. Daai deoir gor dij gangrhaih, daai neiq heoi dij zunghdimr laaj.
B：邊度有平嘢買，有抵嘢食。
B: Binj douh yauq pengx yeq maaiq, yauq dair yeq sikh.
A：咪係囖。你又鍾意shopping喎。
A: Maih haih loj. Neiq yauh zungjyi shopping wo.
B：噉放假最好去食啊，玩啊，買嘢啊，就最好𡃉喇。
B: Gamr fonggaa zeoihour heoi sikh aa, waanr aa, maaiq yeq aa, zauh zeoihour gaa laaj.
A：係囖。係唔係抵好多𡃉嗰邊?買嘢。
A: Haih loj. Haih mx haih dair hour doj gaa gor binj? Maaiq yeq.
B：嗯，平過香港好多囖。有啲真係起碼半價啊。
B: Mh, pengx gwo Hoengjgongr hour doj loj. Yauq dij zanjhaih heirmaaq bungaa aa.
A：半價呀?
A: Bungaa aax?
B：係啊。
B: Haih aa.
A：咪帶定幾個喼去？
A: Maih daai dingh geir go gipj heoi?
B：通常如果諗住要shopping就係𡃉喇。我帶啲吉喼去𡃉喇。
B: Tungjsoengx yvxgwor namr zvh yiu shopping zauh haih gaa laaj. Ngoq daai dij gatj gipj heoi gaa laaj.